鎮江府

鎮江府 ， 北宋時設置的府 。 政和三年 （ 1113年 ） 升潤州置 。 爲長江與大運河水運交通要衝 。 南宋南宋建炎三年 （ 1129年 ） 置帥 。 建炎四年 （ 1130年 ） 金兀朮南侵後回師至此 ， 爲韓世忠所困 。 同年 ， 加大使兼沿江安撫 ， 以浙西安撫復還臨安 。 鎮江府治所在丹徒縣 （ 今江蘇省鎮江市 ） 。 屬兩浙路 。 崇寧時 ， 戶六萬三千六百五十七 ， 口一十六萬四千五百六十六 。 貢羅 、 綾 。 下領三縣 ： 丹徒縣 、 丹陽縣 、 金壇縣 。 轄境相當今江蘇省鎮江 、 丹陽 、 揚中 、 金壇 、 溧陽 、 溧水等市縣地 。 元朝至元十三年 （ 1276年 ） ， 改鎮江路 。 至正十六年 、 龍鳳二年 （ 丙申年 ， 1356年 ） ， 朱元璋改爲江淮府 ， 同年十二月又改江淮府爲鎮江府 。 治所在丹徒縣 （ 今江蘇省鎮江市 ） 。 下領三縣 ： 丹徒縣 、 丹陽縣 、 金壇縣 。 轄境相當今江蘇省鎮江 、 丹陽 、 金壇等市地 。 同年十二月 ， 改名鎮江府 。 始屬江浙行省 ， 後直隸中央六部 。 洪武二十六年 ， 編戶八萬七千三百六十四 ， 口五十二萬二千三百八十三 。 弘治四年 ， 戶六萬八千三百四十四 ， 口一十七萬一千五百八 。 萬曆六年 ， 戶六萬九千三十九 ， 口一十六萬五千五百八十九 。 清朝初期沿襲明制 ， 仍領三縣 。 順治初年 ， 設鎮海將軍 ， 乾隆年間裁撤 。 雍正八年 （ 1730年 ） ， 江寧府的溧陽縣來屬 。 光緒三十年 （ 1904年 ） ， 置太平廳 。 終清一朝 ， 領四縣 、 一廳 ， 考評衝 ， 繁 ， 疲 ， 難 。 民國初年 ， 全國廢府州廳改縣 ， 於1913年廢 。